
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1106 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με σύμβαση, σε δεκαπέντε (15) άτο¬ 
μα διαφόρων ειδικοτήτων στη Γενική Γραμματεία 

Πολιτικής Προστασίας. 1 

Έγκριση σύναψης σύμβασης μίσθωσης έργου 

στο Δ.Ο.Π. Δ. Χίου. 2 

Ανασυγκρότηση της απόφασης ορισμού Ομάδας 
Στήριξης για την εφαρμογή του Προγράμματος 
«ΠΟΛΙΤΕΙΑ» στην Περιφέρεια Δυτικής Ελλάδος.. 3 

Έγκριση σύναψης σύμβασης μίσθωσης έργου διάρ¬ 
κειας ενός (1) έτους, για ένα (1) άτομο στην Κοι¬ 
νότητα Κεραμιδιού Νομού Μαγνησίας. 4 


ΑΠΟΦΑΣΕΙ Σ 

Αριθμ. 44010 (1) 


Ανάθεση έργου με σύμβαση, σε δεκαπέντε (15) άτομα 
διαφόρων ειδικοτήτων στη Γ ενική Γ ραμματεία Πο¬ 
λιτικής Προστασίας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του Ν/.2190/1994 και άλλες δια¬ 
τάξεις» (ΦΕΚ 206, Α'). 

β) του άρθρου 90 του π.δ 63/2005 (ΦΕΚ 98/τ.Α7 
22.04.2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

γ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

δ) Τις διατάξεις των άρθρων 5 και 6 του π.δ. 164/ 
14.7.2004 (ΦΕΚ 134/τ.Α'/19.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 

ε) του π.δ. 373/1995 «Συγχώνευση των Υπουργείων 
Προεδρίας της Κυβερνήσεως και Εσωτερικών, στο 
Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων του» 
(ΦΕΚ 201, τ. Α'). 

στ) του π.δ. 81/2002 «Συγχώνευση των Υπουργείων 


11 Αυγούστου 2006 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57, Α'). 

ζ) του π.δ 151/2004 «Οργανισμός Γ ενικής Γ ραμματείας 
Πολιτικής Προστασίας» (ΦΕΚ 107/τ.Α'/3.6.2004). 

η) της παρ. 51 του άρθρου 1 του 2412/1996 «Μεταφορά 
αρμοδιοτήτων από το Υπουργικό Συμβούλιο σε άλλα 
Κυβερνητικά Όργανα και άλλες διατάξεις». (ΦΕΚ123/ 
τ.Α'/17.6.1996). 

2. Την υπ’ αριθμ. ΔΙΠΠ/Φ.ΕΓΚΡ. 1/284/14590/28.7.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (άρθρο 1 παρ. 51 ν.2412/1996). 

3. Την υπ’ αριθμ. 175/2006 γνωμοδότηση του Γ’ τμήμα¬ 
τος του Νομικού Συμβουλίου του Κράτους. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432, τ.Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», όπως τροποποιήθηκε με την 
υπ’ αριθμ. 5733/ΔΙΟΕ 179/9.2.2006 όμοια (Β' 204). 

5. Το γεγονός ότι από τις προτεινόμενες διατάξεις 
προκαλείται σε βάρος του κρατικού προϋπολογισμού, 
δαπάνη ύψους εκατόν είκοσι χιλιάδων (120.000,00) ευρώ 
για το οικονομικό έτος 2006 και εκατόν πενήντα έξι 
τετρακόσια ογδόντα (156.480,00) ευρώ για το οικο¬ 
νομικό έτος 2007. Η ανωτέρω δαπάνη κατά το τρέχον 
έτος θα καλυφθεί από τις πιστώσεις του Υπουργείου 
Εσωτερικών, Δημόσιας Διοίκησης και Αποκέντρωσης 
(Ειδικός Φορέας 07-640 «Γ ενική Γ ραμματεία Πολιτικής 
Προστασίας», ΚΑΕ 0871) κατά δε το έτος 2007 από τις 
πιστώσεις που θα εγγραφούν προς τούτο στον ανωτέ¬ 
ρω προϋπολογισμό, αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του 
Αστικού Κώδικα, σε δεκαπέντε (15) άτομα διαφόρων ειδι¬ 
κοτήτων στη Γ ενική Γ ραμματεία Πολιτικής Προστασίας, 
τα οποία κατά ειδικότητα έχουν ως εξής: 

ΠΕ Γεωλόγων 1 

ΠΕ Χημικών Μηχανικών 1 

ΠΕ Φυσικών 1 

ΠΕ ή ΤΕ Πληροφορικής 1 

ΤΕ Δασοπόνων 1 

ΔΕ Ηλεκτρολόγων 1 

ΔΕ Ηλεκτρονικών 1 

ΔΕ Διοικητικού (με γνώσεις λογισμικού 

Γ ραμματείας ή Οικονομικής Υποστήριξης) 8 
ΣΥΝΟΛΟ 15 

2. Το έργο που ανατίθεται στα άτομα αυτά είναι: 

• Επεξεργασία γεωγραφικών και χωρικών δεδομένων 
και ανάπτυξη εφαρμογών γεωγραφικών συστημάτων 
και πληροφοριών. 

• Συλλογή στοιχείων και δημιουργία ηλεκτρονικής 
βάσης δεδομένων για τον προσδιορισμό και χαρτογρά¬ 
φηση των κινδύνων από Σεισμούς, Πλημμυρικά φαινό¬ 
μενα, Κατολισθήσεις. 

• Συλλογή στοιχείων και δημιουργία ηλεκτρονικής 
βάσης δεδομένων για τον προσδιορισμό των κινδύνων 
που προέρχονται από Βιομηχανικές Εγκαταστάσεις 
με επικίνδυνες ουσίες, Παράνομες Δεξαμενές Υγρών 
Καυσίμων, πιθανή έκλυση ουσιών επικίνδυνων για τον 
άνθρωπο και το περιβάλλον. 

• Συλλογή στοιχείων και δημιουργία ηλεκτρονικής 
βάσης δεδομένων που σχετίζονται με τον κίνδυνο δα¬ 
σικών πυρκαγιών. 

• Συλλογή και επεξεργασία μετεωρολογικών δεδομέ¬ 
νων από δίκτυο αυτόματων σταθμών που έχουν εγκα¬ 
τασταθεί σε διάφορους φορείς σε όλη τη χώρα. 

• Συντήρηση και εύρυθμη λειτουργία του ηλεκτρονι¬ 
κού και ηλεκτρολογικού δικτύου της Γενική Γραμματείας 
Πολιτικής Προστασίας και του Κέντρου Επιχειρήσεων 
Πολιτικής Προστασίας. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Τόπος εκτέλεσης του έργου ορίζεται η Γ ενική Γ ραμ- 
ματεία Πολιτικής Προστασίας. 

5. Το έργο αυτό, όπως περιγράφεται αναλυτικά στην 
παράγραφο 2, είναι απαραίτητο να συντελεστεί, για να υλο¬ 
ποιηθεί η αναβάθμιση της λειτουργίας της Γ ενικής Γ ραμμα¬ 
τείας Πολιτικής Προστασίας και εστιάζεται κυρίως: 

• Στην συλλογή και επεξεργασία στοιχείων που αφο¬ 
ρούν στους κινδύνους από φυσικές και τεχνολογικές 
καταστροφές. 

• Στην εκπόνηση προγραμμάτων δράσεων εθνικής εμ¬ 
βέλειας καθώς επίσης προγράμματα, μέτρα και δράσεις 
των Περιφερειών της Χώρας των οποίων εξασφαλίζει 
την επιστημονική τεκμηρίωση. 

• Στην προετοιμασία του δυναμικού και των μέσων πολι¬ 
τικής προστασίας της χώρας για την αντιμετώπιση πιθανών 
καταστροφών κάθε μορφής, στο πλαίσιο του υφιστάμενου 
σχετικού σχεδιασμού ανά κατηγορία κινδύνου, 

• Στην κατάρτιση του έργου της πληροφόρησης και 
ευαισθητοποίησης των πολιτών στον τομέα της Πολι¬ 
τικής Προστασίας. 

• Στην συγκέντρωση απολογιστικών οικονομικών στοι¬ 
χείων για τις δραστηριότητες πολιτικής προστασίας από 
τους ΟΤΑ. 

Η εκτέλεση του περιγραφόμενου έργου δεν ανάγεται 
στο κύκλο των καθηκόντων των υπαλλήλων που υπηρε¬ 
τούν στη Γ εν. Γ ραμματεία Πολιτικής και δεν μπορεί να 
εκτελεστεί από το προσωπικό της ανωτέρω υπηρεσίας. 
Οι ανωτέρω ανάγκες δεν είναι δυνατόν να αντιμετωπι¬ 
στούν από το προσωπικό που υπηρετεί στη Γ εν. Γ ραμ¬ 
ματεία Πολιτικής Προστασίας δεδομένου ότι η συλλογή 
και η επεξεργασία των στοιχείων, που αναφέρονται 
ανωτέρω, απαιτεί ειδικευμένες γνώσεις πρέπει να γίνει 
εντός τακτού χρόνου και συνεπώς αποτελεί έκτακτη 
υπηρεσιακή ανάγκη διάφορη των τακτικών αναγκών 
για την κάλυψη των οποίων είναι συστημένη η Γενική 
Γ ραμματεία Πολιτικής Προστασίας. 

Το αναφερόμενο αντικείμενο έργου μπορεί να αποτε- 


λέσει αντικείμενο σύμβασης έργου, χωρίς να υποκρύ- 
πτεται εξαρτημένη εργασία. 

6. Καθορίζουμε τη συνολική αμοιβή ανά ανάδοχο στο 
ποσό των 18.432 ευρώ (συμπεριλαμβανομένου του ανα- 
λογούντος Φ.Π.Α.). 

7. Η καταβολή της εργολαβικής αμοιβής μπορεί να 
γίνεται και τμηματικώς κατά μήνα, η άλλο χρονικό όριο 
σε συνάρτηση με τμηματική παράδοση αντίστοιχου συ¬ 
γκεκριμένου μέρους του αντικειμένου του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθμ. 4924 (2) 

Έγκριση σύναψης σύμβασης μίσθωσης έργου 
στο Δ.Ο.Π. Δ. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 6 του ν. 2527/1997 καθώς 
και τις όμοιες του ν. 1735/87 και του ν. 2307/1995. 

2) Την υπ’ αριθμ. 1/06 απόφαση του ΔΣ του Δ.Ο.Π. Δ. 
Χίου, με την οποία ζητείται παροχή έγκρισης για σύναψη 
σύμβασης μίσθωσης έργου. 

3) Την υπ’ αριθμ. ΔΙΠΠ/ΦΈΓΚΡ. 1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ, και την υπ’ αριθμ. 34047/7.7.2006 από¬ 
φαση κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης με την οποία εγκρίθηκαν 
για τους Ο.Τ.Α. της Περιφέρειας Βορείου Αιγαίου συμ¬ 
βάσεις μίσθωσης έργου κατά αριθμό και ειδικότητα, 
αποφασίζουμε: 

Εγκρίνουμε την σύναψη σύμβασης μίσθωσης έργου 
στο Δ.Ο.Π. Δ. Χίου, για χρονικό διάστημα δώδεκα μη¬ 
νών με ένα άτομο ΔΕ Διοικητικό Γραμματέα, η αμοιβή 
του οποίου καθορίζεται στο ποσόν των 18.000,00 € για 
τη λειτουργία του Νομικού Προσώπου που στερείται 
παντελώς προσωπικού. 

Σημειώνουμε ότι, σε περίπτωση που οι ανωτέρω ανά¬ 
γκες έχουν καλυφθεί εκτός της ανωτέρω διαδικασίας σε 
προσωπικό είτε με μετάταξη είτε με πρόσληψη μόνιμου, 
παρακαλούμε ο Δήμος να ενημερώσει απευθείας το 
ΥΠ.ΕΣ.Δ.Δ,Α., εντός πέντε (5) ημερών από λήψεως της 
κοινοποίησης της προβλεπόμενης από το άρθρο 6 παρ. 
6 του ν. 2527/1997 απόφασής μας. 

Με τη σύμβαση μίσθωσης έργου που θα καταρτισθεί 
σύμφωνα με απόφαση του Δ.Σ„ καθορίζονται οι τυχόν 
αναγκαίοι όροι και κάθε λεπτομέρεια σχετικά με τα 
δικαιώματα και τις υποχρεώσεις του αναδόχου. 

Η ανωτέρω απόφαση θα προκαλέσει δαπάνη σε βάρος 
του προϋπολογισμού του Δ.Ο.Π. Δ. Χίου, έτους 2006, 
ύψους 18.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 20 Ιουλίου 2006 

Ο Γ ενικός Γ ραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 

Αριθμ. 4470 Γ.Γ. (3) 

Ανασυγκρότηση της απόφασης ορισμού Ομάδας Στή¬ 
ριξης για την εφαρμογή του Προγράμματος «ΠΟΛΙ¬ 
ΤΕΙΑ» στην Περιφέρεια Δυτικής Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του π.δ. 51/1987 «Καθορισμός των 
Περιφερειών της χώρας για τον συντονισμό της περι¬ 
φερειακής ανάπτυξης». 

2. Τις διατάξεις του άρθρου 4 του ν. 2880/2001 «Πρό¬ 
γραμμα ΠΟΛΙΤΕΙΑ για την μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
(ΦΕΚ 9 Α/30.1.2001), όπως αντικαταστάθηκε με το άρ. 17 
του ν. 3345/2005 (ΦΕΚ 138 Α/16.6.2005). 

3. Τον Κανονισμό Εφαρμογής του Προγράμματος «ΠΟ¬ 
ΛΙΤΕΙΑ» και ιδιαίτερα τις διατάξεις του άρθρου 3 (ΦΕΚ 
1120 Α/ 8.8.2005). 

4. Τις διατάξεις της παρ. 18 του άρθρου 18 του ν. 
2503/1997 (ΦΕΚ 107 Α730.5.1997) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5. Την ανάγκη σύνδεσης των προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ της ΠΛΗΡΟΦΟΡΙΑΣ» με στόχο την 
μεταρρύθμιση και τον εκσυγχρονισμό της Δημόσιας 
Διοίκησης και τη διοικητική σύγκλισή της με τα κράτη 

- μέλη της Ευρωπαϊκής Ένωσης. 

6. Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού, καθόσον η σχετική δαπάνη θα 
προκύψει με τον καθορισμό της αποζημίωσης των μελών 
της Ομάδας Στήριξης. 

7. Την ανάγκη προώθησης του προγράμματος «ΠΟΛΙ¬ 
ΤΕΙΑ» στην Περιφέρεια Δυτ. Ελλάδος. 

8. Την υπ’ αριθμ. Γ.Γ 4475/16.9.2005 απόφαση συ¬ 
γκρότησης Ομάδας Στήριξης για την εφαρμογή του 
Προγράμματος «ΠΟΛΙΤΕΙΑ» στην Περιφέρεια Δυτικής 
Ελλάδος. 

9. Το υπ’ αριθμ. ΔΙΔΙΜ/Φ.32/33/13901/19.6.2006 έγγραφο 
του ΥΠ.ΕΣ.Δ.Δ.Α που αφορά την αποζημίωση των Ομά¬ 
δων στήριξης των Περιφερειών, αποφασίζουμε: 

Α. Ανασυγκροτούμε την Ομάδα Στήριξης του προ¬ 
γράμματος «ΠΟΛΙΤΕΙΑ», στην Περιφέρεια Δυτικής Ελ¬ 
λάδος, ως εξής: 

1. Κατσούδα Χλόη, υπάλληλος κλάδου Π.Ε. Διοικητι¬ 
κού - Οικονομικού με Α' βαθμό, Προϊσταμένη Δ/νσης 
Διοίκησης της Περιφέρειας Δυτικής Ελλάδος (Π.Δ.Ε.), 
ως Συντονίστρια. 

2. Σιδέρης Ιωάννης, υπάλληλος κλάδου Π.Ε. Διοικητικού 

- Οικονομικού με Α' βαθμό, Αναπληρωτής Διευθυντής 
Περιφερειακού Ταμείου Ανάπτυξης (Π.Τ.Α.) Π.Δ.Ε., ως 
μέλος. 

3. Παπαθεοδώρου Νικόλαος, υπάλληλος κλάδου Π.Ε. 
Διοικητικού - Οικονομικού με Α' βαθμό, Προϊστάμενος 
Τμήματος της Διεύθυνσης Α.Κ.Α. και Μετανάστευσης 
Π.Δ.Ε, ως μέλος. 

4. Μακρής Ιωάννης, υπάλληλος κλάδου Π.Ε. Πληροφο¬ 
ρικής με Α' βαθμό, Προϊστάμενος Τμήματος Πληροφορι¬ 
κής της Διεύθυνσης Διοίκησης Π.Δ.Ε., ως μέλος. 

5. Λούρα - Πανίτσα Κυριακούλα, υπάλληλος κλάδου 
Δ.Ε Διοικητικών Γραμματέων με Α' βαθμό, του Γραφείου 
του Γ ενικού Γ ραμματέα και Προέδρου Π.Τ.Α. της Π.Δ.Ε., 


ως μέλος που θα παρέχει τη γραμματειακή υποστήριξη 
της Ομάδας. 

Β. Η Ομάδα Στήριξης του προγράμματος «ΠΟΛΙΤΕΙΑ» 
για τη Περιφέρεια Δυτικής Ελλάδος έχει τις ακόλουθες 
αρμοδιότητες: 

- Την ευθύνη υποβοήθησης της Περιφέρειας Δυτι¬ 
κής Ελλάδος για την παρακολούθηση της πορείας και 
εξέλιξης των έργων και δράσεων του προγράμματος 
«ΠΟΛΙΤΕΙΑ». 

- Την ευθύνη της συνεργασίας με τους υπευθύνους 
των έργων και δράσεων του προγράμματος «ΠΟΛΙΤΕΙΑ» 
στην Περιφέρεια Δυτικής Ελλάδος. 

- Την ευθύνη της συνεργασίας με τους υπευθύνους 
των οικείων Υποπρογραμμάτων του ΥΠ.ΕΣ.Δ.Δ.Α. και 
των αντίστοιχων Ομάδων Στήριξης Υποπρογραμμάτων 
του ΥΠ.ΕΣ.Δ.Δ.Α. 

- Την ευθύνη όλων των αναγκαίων ενεργειών και πα¬ 
ρεμβάσεων για την εκτέλεση των έργων και δράσεων 
της Περιφέρειας Δυτικής Ελλάδος που έχουν ενταχθεί 
στο πρόγραμμα «ΠΟΛΙΤΕΙΑ». 

- Την εξέταση της συνέργιας και διαλειτουργικότητας 
των έργων ή δράσεων του Προγράμματος «ΠΟΛΙΤΕΙΑ», 
με έργα και δράσεις της Περιφέρειας Δυτικής Ελλάδος, 
που εκτελούνται μέσω άλλων προγραμμάτων, όπως η 
«Κοινωνία της Πληροφορίας». 

Γ. Για την αμοιβή των μελών της Ομάδας Στήριξης του 
προγράμματος «ΠΟΛΙΤΕΙΑ» στην Περιφέρεια Δυτικής 
Ελλάδος εφαρμόζονται οι διατάξεις της παρ. 18 του 
άρθρου 18 του ν. 2503/97 και η αποζημίωσή τους βαρύνει 
τον Προϋπολογισμό του Προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Ιουλίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 12474 (4) 

Έγκριση σύναψης σύμβασης μίσθωσης έργου διάρκει¬ 
ας ενός (1) έτους, για ένα (1) άτομο στην Κοινότητα 
Κεραμιδιού Νομού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1.1 Τις διατάξεις του άρθρου 6 ν. 2527/1997. 

2. Την ΔΙΠΠ/Φ.ΕΓΚΡ.1/217/11080/22.6.2006 απόφαση της 
Π.Υ.Σ. 

3. Την 32904/22.6.2006 απόφαση του Υφυπουργού 
ΕΣ.Δ.Δ.Α. 

4. Το 34817/30.6.2006 έγγραφο του ΥΠ.ΕΣ.Δ.Δ.Α. 

5. Τις ανάγκες σε προσωπικό της Κοινότητας Κερα¬ 
μιδιού Νομού Μαγνησίας, αποφασίζουμε: 

Εγκρίνουμε τη σύναψη μίσθωσης έργου διάρκειας 
ενός (1) έτους, για ένα (1) άτομο στη Κοινότητα Κερα¬ 
μιδιού Νομού Μαγνησίας ως ακολούθως: 

• Ένας (1) Χειριστής Η/Υ 

Οι αναγκαίοι όροι για την αποτελεσματικότερη εκτέ¬ 
λεση του έργου θα καθορισθούν με την υπογραφή της 
σχετικής σύμβασης σύμφωνα με τις διατάξεις του άρ¬ 
θρου 6 ν. 2527/1997. 

Σας γνωστοποιούμε ότι: 

α) Το προς ανάθεση έργο δεν πρέπει να ανάγεται 

στα συνήθη καθήκοντα των υπαλλήλων των οικείων 
φορέων και ότι απαγορεύεται η ανανέωση ή παράταση 
των συμβάσεων αυτών. 

β) σε περίπτωση που οι ανωτέρω ανάγκες έχουν καλυ¬ 
φθεί σε προσωπικό είτε με μετάταξη είτε με πρόσληψη 
μόνιμου, παρακαλούμε να ενημερώσετε απευθείας το 


ΥΠ.ΕΣ.Δ.Δ.Α., εντός πέντε (5) ημερών από της λήψεως 
της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 20 Ιουλίου 2006 
Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

